Futur simple

Ny ***futur simple*** dia filazam-potoana ao amin' ny filaza tsotra amin' ny fitsipiteny frantsay, izay amin' ny ankapobeny, entina hiresahana zavatra hitranga amin' ny hoavy. Misy koa ny fampiasana ny *futur simple* izay iresahana zava-mitranga amin' ny fotoana lasa na amin' ny fotoana ankehitriny.

## Ny endriky ny ''futur simple''
Ny endriky ny *futur simple* dia foronin' ny fototry ny matoanteny, izay matetika mitovy amin' ny an' ny *[[Infinitif présent|infinitif]]* nefa tsy voatery, tovanana ny renifeo /r/ na renisoratra -*r*- sy ny fiafaran-tenin' ity filazam-potoana ity: *je ....-rai, tu ....-ras, il/elle ....-ra, nous ....-rons, vous ....-rez, ils/elles ....-ront.* Na dia tokana aza ny -*r*- amin' ny endriky ny *infinitif* sasany (ohatra: *voir*) dia mety ho lasa roa (-*rr*-) izany rehefa atao *futur simple* (ohatra: *je verrai*).

### Endriky ny ''futur simple'' mitovy fototra amin' ny ''infinitif''
Amin' ny ankapobeny dia mitovy fototra amin' ny *[[Infinitif présent|infinitif]]* ny endriky ny *futur simple* ao amin' ny matoantenin' ny vondrona voalohany sy faharoa. Toraka izany koa ny an' ny matoanteny maro ao amin' ny vondrona fahatelo.

Ohatra:

### Endriky ny ''futur simple'' ahitana -''rr''-
Ao koa ny endriky ny *futur simple* izay ahitana *r* anankiroa (-*rr*-).

### Endriky ny ''futur simple'' ahitana -''dr''-
Misy koa ny endriky ny *futur simple* izay ahitana -*dr-*, dia ny an' ny matoanteny ao amin' ny sokajy fahatelo manana *[[Infinitif présent|infinitif]]* miafara amin' ny -*dre* sy ny an' ny matoanteny manana *infinitif* tsy miafara amin' io nefa manana endriky ny *futur simple* ahitana -*dr*-.

Ohatra:

### Endriky ny ''futur simple'' ahitana -''vr''-
Misy koa ny endriky ny *futur simple* izay ahitana -v*r-*.

### Endriky ny ''futur simple'' ho an' ny ''être'' sy ''avoir'' ary ''savoir''
Miavaka kosa ny endriky ny *futur simple* ho an' ny *être* sy *avoir* ary *savoir*.

## Fampiasana ny ''futur simple''

### Ny ''futur simple'' iresahana zavatra hitranga amin' ny hoavy

#### ''Futur simple'' iresahana zavatra hiseho
Ampiasaina hiresahana zava-kitranga amin' ny hoavy ny *futur simple*.

Ohatra:

* *Je <u>partirai</u> demain*.
* *Quand Michel <u>entrera</u>, Marie <u>chantera</u>*.
* *Chaque soir, il <u>dormira</u> quand <u>sonneront</u> les vingt heures*.
* *Cette comète <u>reviendra</u> près du système solaire dans quatre-vingts ans*.
* *Chaque fois qu'elle le <u>rencontrera</u>, elle lui <u>donnera</u> un peu d'argent*.

#### ''Futur simple'' ilazana zavatra mety hiseho
Ny *futur simple* dia ampiasaina hiresahana zavatra mety hitranga amin' ny hoavy, miankina amin' ny fahatanterahana fepetra, izay atao anaty fehezankevitra iankinana. Ampidirin' ny mpampiankina "*si*" ny fehezankevitra miankina ary tsy tokony hisy matoanteny amin' ny *futur simple* fa amin' ny *[[présent de l'indicatif]]*.

Ohatra:

* *Si, demain, je suis riche, j'<u>achèterai</u> une belle maison*.
* *Tu <u>frapperas</u> à la porte et on t'<u>ouvrira</u>*.
* *Il <u>fera</u> encore une telle remarque et je lui <u>donnerai</u> une punition*.

### ''Futur simple'' anamafisana na analefahana ny filazana

#### ''Futur simple'' ilazana didy na zavatra tiana ho tanteraka
Azo ampiasaina hanalefahana ny filazana didy na finiavana na torohevitra ny *futur simple*. Amin' izany ny lazainan' ilay matoanteny dia ny mpisolo tena laharana faharoa (*tu* na *vous*).

Ohatra:

* *Vous <u>obéirez</u> à vos parents*.
* *Tu <u>suivras</u> scrupuleusement les consignes*.

#### ''Futur simple'' ampiasaina amin' ny tsy fitovian-kevitra
Ampiasaina hilazana ny tsy fitovian-kevitry ny mpiady hevitra na ny fahatezerana noho ny filazan' ny mpandray hafatra ny *futur simple*. Amin' ny fehezanteny manontany na maneho fihetseham-po no tena ahitana an' izany. Ny mifanohitra amin' izay lazaina no tena hevitry ny tena.

Ohatra:

* *Comment ! Il <u>s'opposera</u> à mes décisions ?*
* *Ce <u>sera</u> du joli !*

#### ''Futur simple'' ilazana fahamarinana ankapobeny
Ny *futur simple* koa dia ampiasaina hilazana fahamarinana ankapobeny, asolo ny *[[présent de l'indicatif]]*.

Ohatra:

* *Sur la route, on ne <u>sera</u> jamais assez prudent*.
* *Qui bien <u>jettera</u>, son compte <u>trouvera</u>*.
* *On ne <u>fera</u> jamais assez pour les siens*.
* *<u>Rira</u> bien qui <u>rira</u> le dernier*.

### ''Futur simple'' analefahana ny filazana

#### ''Futur simple'' manalefaka fanambaràna tsotra
Ny fanalefahana ny filazàna na fanambaràna tsotra dia azo atao amin' ny fampiasana ny *futur simple* mba tsy hanafintohina.

Ohatra:

* *Je vous <u>dirai</u> que je suis un peu déçu*.
* *Je <u>dirai</u> que ces résultats ne sont pas encore encourageants*.
* *Ce <u>sera</u> tout ? Ca <u>fera</u> mille francs*.
* *Nous <u>avouerons</u> que notre héros était fort peu héros en ce moment*. (Stendhal)

#### ''Futur simple'' manalefaka filazana tombantombana
Ampiasaina ny *fitur simple* amin' ny filazana tsy tena azo antoka fa tombantombana momba ny zava-mitranga ankehitriny.

Ohatra:

* *J'ai trouvé ce beau livre sur le bureau: ce <u>sera</u> le cadeau d'une admiratrice*.
* *Quel est ce bruit ? Ce <u>sera</u> le vent*.
* *Il n'est pas là, il <u>sera</u> à la pêche*.
* *Vous ne l'y trouvez pas ? Il <u>sera</u> chez son grand père*.

#### ''Futur simple'' manalefaka fiangaviana sy torohevitra
Ny fampiasana ny *futur simple* ho solon' ny *[[impératif présent]]* dia manalefaka ny fiangaviana na ny torohevitra.

Ohatra:

* *Vous <u>m'excuserez</u> si je ne puis répondre à vos questions*.
* *Je vous <u>prierai</u> seulement, dit-il, d'éteindre votre pipe; la fumée me dérange*. (Peyrefitte, *Malte 113*)
* *Vous <u>prendrez</u> bien une tasse de thé avec moi ?*
* *Je vous <u>demanderai</u> un service*.

### ''Futur simple'' ilazana zava-niseho amin' ny fotoana lasa
Ampiasana ny *futur simple* ao amin' ny fitantarana zavatra niseho tamin' ny fotoana lasa nefa aseho ho mitranga aorian' ny fitrangan' ny zavatra sasany. Mety hadikan' ny mpihaino na ny mpamaky ho zavatra nokasaina nefa tsy fantatra na tanteraka na tsia ny fampiasana ny *[[conditionnel présent]]*. Miaraka ao amin' ny lahatsoratra ahitana filazam-potoana fampiasa amin' ny fitantarana zavatra niseho any amin' ny fotoana lasa (*[[passé simple]]*, *[[imparfait de l'indicatif]]*, sns) ny *futur simple* amin' izany.

Ohatra:

* *Pendant quelques décennies, Madagascar fut colonisé par la France. La Grande Ile <u>acquerra</u> son indépendance en 1960 et la <u>célèbrera</u> tour le 26 juin*.
* *En octobre 2003, Jean-Pierre Raffarin appela Michel Boyon à Matignon, pour donner un deuxième souffle à son action, avant une année électorale qui <u>se révèlera</u> catastrophique pour la majorité*. (*Le Figaro*, 24-01-113)
## Jereo koa

* Filazam-potoana

* Filazam-potoana ao amin' ny filaza tsotra (*mode indicatif*) ao amin' ny fitsipiteny frantsay: *[[présent de l'indicatif]], [[passé composé]], [[imparfait de l'indicatif]], [[passé simple]], [[plus-que-parfait de l'indicatif]], [[passé antérieur]], [[futur simple]], [[futur antérieur]]*, *[[Conditionnel présent|futur simple du passé]]*, *[[Conditionnel passé|futur antérieur du passé]]*.
* Filazam-potoana ao amin' ny filaza ifampiankinana (*mode subjonctif*) ao amin' ny fitsipiteny frantsay: ''subjonctif'' ''présent''*, [[subjonctif passé]], [[subjonctif imparfait]], [[subjonctif plus-que-parfait]]*
* Filazam-potoana ao amin' ny filaza mihonohono (*mode conditionnel*) ao amin' ny fitsipiteny frantsay: ''conditionnel présent''*, [[conditionnel passé]]*
* Filazam-potoana ao amin' ny filaza mandidy (*mode impératif*) ao amin' ny fitsipiteny frantsay: *[[impératif présent]], [[Impératif passé|impératif]]* ''passé''
* Filazam-potoana ao amin' ny filaza tsy mitanisa (*mode infinitif*) ao amin' ny fitsipiteny frantsay: ''infinitif présent''*, [[infinitif passé]]*
* Filazam-potoana ao amin' ny ova-matoanteny (*mode participe*) ao amin' ny fitsipiteny frantsay:  *[[participe présent]], [[participe passé]]*

## Loharano sy fanamarihana